6 महीने में 5 ड्राई डे घोषित; अफसरों को नई पॉलिसी बनाने को कहा
Arvind Kejriwal Government Extended Old Excise Policy By 6 Months. दिल्ली सरकार ने बुधवार को पुरानी एक्साइज पॉलिसी को 6 महीने और बढ़ा दिया है। साथ ही मुख्यमंत्री अरविंद केजरीवाल ने अधिकारियों को नई पॉलिसी बनाने को कहा है।
दिल्ली सरकार ने बुधवार को पुरानी एक्साइज पॉलिसी को 6 महीने और बढ़ा दिया है। साथ ही मुख्यमंत्री अरविंद केजरीवाल ने अधिकारियों को नई पॉलिसी बनाने को कहा है। वहीं महावीर जयंती, गुड फ्राइडे, बुद्ध पूर्णिमा,ईद-उल-फितर ईद अल अधा को ड्राई डे घोषित किया है।
इससे पहले दिल्ली सरकार पर घोटालों के आरोप लगने और CBI जांच होने के बाद 2021-22 पॉलिसी को सितंबर में वापस ले चुकी है। बता दें कि वर्तमान में दिल्ली में 570 शराब के रिटेल स्टोर्स हैं और 950 से ज्यादा होटल, रेस्ट्रां और क्लब के पास शराब परोसने का लाइसेंस है।
ED की रिमांड में हैं पूर्व डिप्टी सीएम मनीष सिसोदिया
शराब नीति मामले में पूर्व डिप्टी सीएम मनीष सिसोदिया 17 मार्च तक एक हफ्ते के लिए ED रिमांड की रिमांड में है। हालांकि एजेंसी ने दिल्ली के पूर्व डिप्टी सीएम की 10 दिन की रिमांड मांगी थी। कोर्ट सिसोदिया की जमानत याचिका पर अब 21 मार्च को दोपहर 2 बजे सुनवाई करने वाली है। बता दें कि ED ने मनी लॉन्ड्रिंग मामले में सिसोदिया को तिहाड़ जेल में ही गिरफ्तार किया था।
तेलंगाना के CM की बेटी से ED कर चुकी पूछताछ
इसी मामले में तेलंगाना के CM केसीआर की बेटी के कविता से भी ED पूछताछ कर चुकी है। कविता को 9 मार्च के लिए समन किया था। उन पर मनी लॉन्ड्रिंग में शामिल होने का आरोप हैं। कविता को 16 मार्च को दोबारा पूछताछ के लिए समन जारी किया है, जिसे उन्होंने मंगलवार को सुप्रीम कोर्ट में चुनौती दी। याचिका पर 24 मार्च को सुप्रीम कोर्ट सुनवाई होगी। हालांकि, उन्हें अंतरिम राहत देने से इनकार कर दिया है।
दिल्ली सरकार यह है आरोप
जांच एजेंसियों ने दावा किया था कि नई शराब नीति से आबकारी ठेकेदारों को फायदा पहुंचाया गया। जिससे शराब कारोबारियों का मुनाफा कई गुना बढ़ गया। वहीं, नई नीति के तहत ग्राहक के लिए शराब की कीमत बढ़ गई थी।
ये खबरें भी पढें...
ED का दावा-शराब घोटाले में 170 मोबाइल तोड़े गए:नीति आने से पहले कॉपी शराब कारोबारियों से शेयर की, सिसोदिया की गिरफ्तारी की 4 वजहें
दिल्ली के पूर्व डिप्टी CM मनीष सिसोदिया को शराब घोटाले में CBI ने गिरफ्तार कर लिया गया था। उनसे 8 घंटे पूछताछ की गई थी। सिसोदिया पर शराब घोटाले से जुड़े अहम सबूतों को नष्ट करने का आरोप है। पूरी खबर पढ़िए...